Honiara
Honiara (angļu: Honiara, izrunā: /ˌhoʊniˈɑːrə/) ir Zālamana Salu galvaspilsēta. Atrodas Gvadalkanālas salas ziemeļrietumu krastā, Matanikau upes krastos. 2021. gadā Honiarā dzīvoja 92,3 tūkstoši iedzīvotāju. Pirms Otrā pasaules kara Honiara nepastāvēja. To izveidoja amerikāņu bruņotie spēki kā militāro bāzi Zālamanu Salās. 1952. gadā tā kļuva par Zālamanu Salu galvaspilsētu, nomainot iepriekšējo galvaspilsētu Tulagi.